આ સાથે અખબારે એવો પણ દાવો કર્યો છે કે સ્ટડીઝ બતાવે છે કે, વિદેશી વર્કર્સ અમેરિકન ઇકોનોમી અને અમેરિકન વર્કર્સ બંને માટે સારા છે. ક્રોનિકલમાં એ પણ જણાવ્યું છે કે કંપનીઓ વર્કર ક્યાંનો છે તેની દરકાર કર્યા વિના તેના સારા સ્કીલને જોઇને નોકરી પર રાખે છે તેનાથી હરીફાઇ વધે છે અને તેના પગલે આખી ઇન્ડસ્ટ્રીને બૂસ્ટ મળે છે. અખબારનું કહેવું છે કે ટેકનોલોજી ઓરિએન્ટેડ ઇમિગ્રેશન સર્વિસીસ પ્રોવાઇડર એન્વોય ગ્લોબલ અનુસાર, તેણે કરેલા એમ્પ્લોયર્સ પર કરેલા સરવેમાંથી 26 ટકાને અમેરિકામાં ઇમિગ્રેશન સિસ્ટમમાં અનિશ્ચિતતાના કારણે પોતાના પ્રોજેક્ટસ લંબાવવા પડયા છે અને 22 ટકાને અન્ય જગ્યાએ કામને રીલોકેટ કરવું પડ્યું છે.